                                           Okresný úrad Bratislava
Majetkovoprávny odbor
Tomášikova 46, 832 05  Bratislava 
-----------------------------------------------------------------------------------------------
    						                                OU-BA-MPO-2024/281068
Zápisnica
z vyhodnotenia výsledkov 2. kola vyhlásenia elektronickej aukcie č. OU-BA-MPO-2023/409007/SEH, ktoré sa uskutočnilo dňa 14.03.2024

Miesto vyhodnotenia: Okresný úrad Bratislava, Tomášikova 46, 832 05  Bratislava
Komisia :
Predseda : Mgr. Norbert Hargitay   
Členovia : Mgr. Helena Sedláková 
      Ing. Jarmila Hrbáčková
                 
          Okresný úrad Bratislava, ako dočasný správca majetku štátu, v súlade s § 8aa zákona č. 278/1993 Z.z. o správe majetku štátu v platnom znení (ďalej len „zákon o správe majetku štátu“) vyhlásil elektronickú aukciu - 2. kolo, zverejnením v registri ponúkaného majetku štátu na webovom sídle www.ropk.sk, za účelom získania okruhu záujemcov o ponúkaný majetok štátu.

          Oznámenie o vyhlásení 2. kola elektronickej aukcie bolo zverejnené dňa 06.02.2024. Predmetom vyhlásenia bol nehnuteľný majetok štátu  - parcela „C“KN“ č. 3158/7 vo výmere 391 m2 ostatná plocha, v podiele 1/1, právny vzťah zapísaný na LV č. 5472,  okres: Bratislava II, obec: Bratislava-Vrakuňa, katastrálne územie: Vrakuňa.

    Všeobecná hodnota nehnuteľnosti podľa vyhl. č. 492/2004 Z.z. o stanovení všeobecnej hodnoty majetku v platnom znení bola zistená znaleckým posudkom č. 49/2023, ktorý dňa 06.10.2023 vyhotovil znalec Ing. Juraj Talian, PhD., Hrobáková 13, 851 02 Bratislava, zapísaný v zozname znalcov, tlmočníkov a prekladateľov vedenom Ministerstvom spravodlivosti Slovenskej republiky, odvetvie Odhad hodnoty nehnuteľností a Pozemné stavby, znalec zapísaný pod evidenčným číslom 914986. Primeraná cena nehnuteľnosti bola v oznámení o vyhlásení elektronickej aukcie - 2. kolo, stanovená na sumu 56.790,-- €.

          Lehota na doručovanie cenových ponúk bola stanovená na 20 pracovných dní odo dňa nesledujúceho po dni zverejnenia, t.j. od 07.02.2024 do 05.03.2024. V rámci lehoty na doručovanie cenových ponúk bola do sídla správcu  doručená jedna cenová ponuka  záujemcu
[bookmark: _GoBack]W.O.C.H. real a.s., Blatné, IČO 47 254 009 vo výške 56790,-- €. V stanovenej lehote bola pripísaná na účet požadovaná zábezpeka záujemcu v sume 5.000,- €. Komisia konštatuje, že vyhlásenie 2. kola elektronickej aukcie je v zmysle § 8aa ods. 6 zákona o správe majetku štátu neúspešné, pretože určené podmienky splnil len jeden záujemca, preto odporúča, aby so záujemcom W.O.C.H. real a.s., Blatné, IČO 47 254 009, bola uzatvorená kúpna zmluva bez vykonania elektronickej aukcie.

Bratislava 14.03.2024

Zapísala: Mgr. Helena Sedláková
                                                                                                 Mgr. Norbert Hargitay
                                                                                                      predseda komisie	

			                    
